ΓΡΑΠΤΗ ΕΡΩΤΗΣΗ P-1031/03

υποβολή: Danielle Darras (PSE) προς την Επιτροπή

(20 Μαρτίου 2003)

Θέμα: Τήρηση των προθεσμιών εφαρμογής των προσεχών ρυθμίσεων στον τομέα της εκπομπής ρύπων από τη βιομηχανία βαρέων επαγγελματικών οχημάτων

Πλήθος επιστολών έχουν επιστήσει την προσοχή μου στους κινδύνους που απειλούν τη βιομηχανία βαρέων επαγγελματικών οχημάτων όσον αφορά την τήρηση των προθεσμιών εφαρμογής των προσεχών ρυθμίσεων στον τομέα της εκπομπής ρύπων.

Οι διατάξεις Euro 4, που ρυθμίζουν τα επίπεδα εκπομπής ρύπων από τα βαρέα επαγγελματικά οχήματα, θα τεθούν σε ισχύ το 2005.

Σύμφωνα με την οδηγία 1999/96/ΕΚ, η Επιτροπή θα έπρεπε ναποβάλει, έως τις 31 Δεκεμβρίου 2000, πρόταση σχετικά με τα τρία ακόλουθα σημεία:

- κανόνες που διέπουν την εγκατάσταση ενσωματωμένου συστήματος διάγνωσης (OBD) για τη διαρκή παρακολούθηση της καλής λειτουργίας του μηχανισμού ελέγχου εκπομπής ρύπων·

- κανόνες σχετικά με την αξιοπιστία των μηχανισμών ελέγχου εκπομπής ρύπων σε εύρος χρόνου·

- κανόνες για την εξασφάλιση της συμμόρφωσης των εν χρήσει οχημάτων σε θέματα ρύπανσης·

Ωστόσο, φαίνεται, ότι δύο χρόνια μετά την καθορισμένη ημερομηνία, κανένα κείμενο δεν έχει παρουσιασθεί από την Επιτροπή, μολονότι ένα παρόμοιο κείμενο είναι απολύτως απαραίτητο για τη βιομηχανία, προκειμένου να μπορέσει από τώρα να αναλάβει τις αναγκαίες τεχνικές αλλαγές, ώστε να είναι σε θέση να τηρήσει την προθεσμία του 2005.

Μπορεί να αναφέρει η Επιτροπή εάν έχει δημοσιεύσει παρόμοιο κείμενο, και, εάν όχι, να γνωστοποιήσει την προθεσμία που προβλέπεται για τη δημοσίευση αυτή·

Απάντηση του κ. Liikanen Εξ ονόματος της Επιτροπής

(10 Απριλίου 2003)

Η Επιτροπή θα επιθυμούσε να παραπέμψει το αξιότιμο μέλος στην απάντησή της στη γραπτή ερώτηση P-0628/03 της κας Grossette(1).

Η Επιτροπή θα επιθυμούσε να επαναλάβει ότι η πρότασή της σχετικά με τα τρία θέματα που τίθενται στην ερώτηση βρίσκεται στα τελικά στάδια προπαρασκευής και έγκρισης. Ατυχώς η καθυστέρηση αυτή είναι η συνέπεια της ανάγκης αναδιάρθρωσης του τρόπου με τον οποίο γίνονται οι προτάσεις στον τομέα της αυτοκινητοβιομηχανίας για τη βελτίωση της αποτελεσματικότητας της διαδικασίας λήψης αποφάσεων, για να λαμβάνεταιπόψη η ανάγκη ενημέρωσης και απλοποίησης του κοινοτικού κεκτημένου(2) καθώς και να ληφθούνπόψη οι πρόσφατες διοργανικές συμφωνίες.

Σαν τέτοια ταπάρχοντα παραρτήματα που ορίζονται στην Οδηγία του Συμβουλίου 88/77/ΕΟΚ της 3 Δεκεμβρίου 1987 για την προσέγγιση των νομοθεσιών των κρατών μελών σχετικά με τα μέτρα που θα πρέπει να ληφθούν κατά της εκπομπής αερίων ρυπαντικών ουσιών από πετρελαιοκινητήρες οχημάτων(3) και οι τροπολογίες που ήταν απαραίτητες για τη θέσπιση των νέων τεχνικών απαιτήσεων που απαιτούνται από την Οδηγία 1999/96/ΕΚ του Κοινοβουλίου και του Συμβουλίου της 13 Δεκεμβρίου 1999 για την προσέγγιση των νομοθεσιών των κρατών μελών σχετικά με τα μέτρα που θα πρέπει να ληφθούν κατά της εκπομπής αερίων και σωματιδιακών ρυπαντικών ουσιών από κινητήρες ανάφλεξης με συμπίεση που χρησιμοποιούνται σε οχήματα και την εκπομπή αερίων ρύπων από μηχανοκίνητα οχήματα με κινητήρες επιβαλλόμενης ανάφλεξης που τροφοδοτούνται με φυσικό αέριο ήγραέριο και τροποποιούν την Οδηγία του Συμβουλίου 88/77/ΕΟΚ(4) αναδιαμορφώνονται σύμφωνα με την διοργανική συμφωνία της 28 Νοεμβρίου 2001 μεταξύ του Κοινοβουλίου, του Συμβουλίου και της Επιτροπής για μια πιο δομημένη χρήση της τεχνικής αναδιαμόρφωσης νομικών πράξεων(5).

Προγραμματίζεται η έκδοση της πρότασης από την Επιτροπή εντός τριών μηνών περίπου.

(1) βλέπε σελίδα 222.

(2) COM(2003)71 τελικό.

(3) ΕΕ L 36 της 9.2.1988.

(4) ΕΕ L 44 της 16.2.2000.

(5) Διοργανική Συμφωνία της 28 Νοεμβρίου 2001 για μια περισσότερο δομημένη χρήση της τεχνικής αναδιαμόρφωσης νομικών πράξεων, ΕΕ C 77 της 28.3.2002.